סעדיה בהט

סעדיה בהט (בוקשיצקי) (נולד ב-27 ביולי 1928) הוא מהנדס ואמן ישראלי.

==קורות חיים==
בהט נולד בשנת 1928 באליטוס שבליטא. הוא שרד את השואה (גטו וילנה, מחנות אסטוניה, מחנה הריכוז שטוטהוף, צעדת המוות מערבה), ובתחילת שנת 1946 עלה דרך צרפת לארץ ישראל ונקלט על ידי עליית הנוער במשק הפועלות בפתח תקווה. בשנת 1947 התגייס לפלמ"ח. תחילה שירת בהכשרת "גזר", ולאחר מכן שויך לגדוד החמישי בחטיבת הראל ולחם במסגרת פלוגה א' ופלוגה ג'. השתתף בליווי שיירות, מבצע נחשון וכיבוש שועפאט ושייח ג'ראח. הוא נפצע במהלך הקרב בבית נשאשיבי. לאחר מכן הוכשר כמפקד, והצטרף לפלוגה ג' כסמל מחלקה. בתפקיד זה הוא נותר עד תום הלחימה ועסק בקליטה ואימון אנשי גח"ל ופיקוד עליהם בלחימה, כולל במבצע חורב ובקרבות נוספים בחזית הדרום.

לאחר המלחמה שוחרר בהט והיה בין מייסדי קבוצת "עמלים" בתל גזר, שממנה יצא ללימודי הנדסה בטכניון. לאחר לימודיו (1952–1956) התקבל לעבודה ברפא"ל. עבודתו נמשכה עד פרישתו לגמלאות, בשנת 1993. במהלך 37 השנים היה בהט איש מחקר ופיתוח, ראש יחידה לפרויקטים ביטחוניים ומהנדס מחקר ראשי של לוחמת יבשה. בשנים 1973–1975 למד לימודי הנדסה מתקדמים במכון הטכנולוגי של מסצ'וסטס (MIT) שבארצות הברית. על עבודתו ברפא"ל הוא זכה בשני פרסי רפא"ל ובפרס ביטחון ישראל.

לאורך שנות חייו עסק באמנות, החל בגילוף בעץ במחנות הריכוז בשואה ודרך סדנאות וחוגים ברישום, בציור ובפיסול במהלך שנותיו בישראל. בשלוש תקופות שונות שהה בהט בשבתון בארצות הברית, כחוקר אורח באוניברסיטת סטנפורד, ובמהלך תקופות אלו הוא גם השתלם בלימודי אמנות. בשנת 1967 הוצגה בעיר מגוריו קריית ביאליק תערוכת יחיד הראשונה מעבודותיו. בתחום הפיסול הוא עוסק בחומרים שונים, בהם אבן, עץ ומתכת. בשנת 1989 התקבל בהט לאגודת הציירים והפסלים בישראל.

בשנת 1993, עם פרישתו מרפא"ל, החל לעסוק באמנות באופן נרחב. 26 תערוכות יחיד נוספות של עבודותיו הוצגו במקומות שונים בישראל ומחוצה לה. הוא השתתף בתערוכות קבוצתיות רבות בארץ, בארצות הברית, ביפן, בצרפת, באיטליה ובאוסטריה. 19 פסלי החוצות שלו נמצאים, בין היתר, באוניברסיטת סטנפורד, בלימסול שבקפריסין, במכוני רפא"ל וביישובים ברחבי הארץ. כמו כן הוא זכה פעמיים בפרס הרמן שטרוק מטעם עיריית חיפה (1996, 2009), בציון לשבח על הצעתו לתחרות בינלאומית לאנדרטה "ירושלים דליטא" (1990), במקום שלישי בסימפוזיון הבינלאומי לפיסול שהתקיים במעלות-תרשיחא (1999) וכן בפרס על מפעל חיים בפררה, איטליה.

==חיים אישיים==
בשנת 1955 נישא בהט ליהודית (לבית מיכלין), ולהם שלושה ילדים.

== קישורים חיצוניים ==

* 
* הסרט [https://www.youtube.com/watch?v=8Q_nk2oqrNM השמש זורחת גם בשבילי סיפורו של סעדיה בהט] שהופק על ידי יד ושם
* The movie [https://www.youtube.com/watch?v=2QNxzs0PrYY "The Sun Shines for Me as Well - Story of Saadia Bahat"] with English subtitles
* הסרט [https://vimeo.com/545694663 פרחים שחורים] על חמישה אומנים שורדי שואה שסעדיה הוא אחד מהם. סיסמה: flowers
* ראיון בתוכנית [https://youtu.be/W2_eChWcTYA בזווית אחרת] עם הילה שחר
* [https://omny.fm/shows/editcontent/e6c47399-bed8-4c32-92e0-afe800aa784b "החלטתי להישאר בחיים"] ראיון בגל"צ
* [https://omny.fm/shows/a-voice-from-the-darkness/8a08aa57-1b20-4a1d-a6d9-afe700b40f4f קול מתוך החושך - החיים בגטאות] מתוך ראיון בתחנות הרדיו של תאגיד השידור כאן ביום שואה (החל מ-8:29)
* [https://youtu.be/EoPgYBAPOhM לא נס ליחו] ראיון של נילי מרגלית ושמוליק בראון עם סעדיה
*הספר [https://drive.google.com/file/d/16OvVu-BY44OtaMfa_-xSFwxV6WJ3io85/view שורשי, קורותי ויצירותי] שהתפרסם ב-2018
*The book "[https://drive.google.com/file/d/1cpvHNsTUgZYO4eRhp88ViSn7OaVOly5g/view?usp=sharing From Childhood Paradise to Hell and Back]" published in 2020
*[https://drive.google.com/open?id=1lO0uELCmsnczp2oO2UvpnaBcyH88YWC1 הקלטה של זיכרון בסלון 2020]
* [https://web.archive.org/web/20070612110843/http://www.artist.co.il/artist3.asp?artist_id=4 קורות חייו ורשימת תערוכות מיצירותיו] באתר Artist
* 
* [http://talgallery.co.il/content2.php?actions=show&id=2112&r_id=836 קורות חייו] באתר גלריה טל
* [https://www.yadvashem.org/he/remembrance/survivors/bahat.html קורות חייו ותצלומים מחייו של סעדיה בהט], בתת-האתר "בחרנו בחיים" באתר יד ושם
* ראיון עם סעדיה במסגרת תיעוד דור תש"ח: [https://youtu.be/8DF1-3Xikj0 חלק 1], [https://youtu.be/nFg-PHquSv0 חלק 2], [https://youtu.be/3JkLp6NP0Qc חלק 3].
* ראיון עם סעדיה על ידי דר. לס גלסמן: [https://youtu.be/maM43S3no2U?si=d72oh3XcA66lv95V חלק 1], [https://youtu.be/u2nzyc9q0j8?si=pRQH4QcI-UaQ6nEn חלק 2], [https://youtu.be/ZbzZMsERCCE?si=2EyIEwI2VtX-d8iw חלק 3]

קטגוריה:יהודים בשואה: ליטא
קטגוריה:ניצולי השואה: ליטא
קטגוריה:עולים לאחר מלחמת העולם השנייה
קטגוריה:לוחמי הפלמ"ח
קטגוריה:מהנדסי מכונות ישראלים
קטגוריה:זוכי פרס ביטחון ישראל: עובדי רפאל
קטגוריה:ציירים ישראלים
קטגוריה:פסלים ישראלים
קטגוריה:סגל רפאל
קטגוריה:זוכי פרס הרמן שטרוק
קטגוריה:ישראלים ילידי ליטא
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1928